CELEX: 62014CA0310
Language: et
Date: 2015-10-15 00:00:00
Title: Kohtuasi C-310/14: Euroopa Kohtu (kuues koda) 15. oktoobri 2015. aasta otsus (Helsingin hovioikeus’e eelotsusetaotlus – Soome) – Nike European Operations Netherlands BV versus Sportland Oy (likvideerimisel) (Eelotsusetaotlus — Määrus (EÜ) nr 1346/2000 — Artiklid 4 ja 13 — Maksejõuetusmenetlus — Kahjustav tegevus — Hagi, milles nõutakse enne maksejõuetusmenetluse algatamist tehtud maksete tagastamist — Selle liikmesriigi seadus, kus maksejõuetusmenetlus on algatatud — Teise liikmesriigi seadus, mis reguleerib kõnealust toimingut — Seadus, mille alusel ei ole võimalik „tema tegevust mingil viisil vaidlustada” — Tõendamiskoormis)

7.12.2015   
            
            
               ET
            
            
               Euroopa Liidu Teataja
            
            
               C 406/10
            
         Euroopa Kohtu (kuues koda) 15. oktoobri 2015. aasta otsus (Helsingin hovioikeus’e eelotsusetaotlus – Soome) – Nike European Operations Netherlands BV versus Sportland Oy (likvideerimisel)
   (Kohtuasi C-310/14) (1)
   
   ((Eelotsusetaotlus - Määrus (EÜ) nr 1346/2000 - Artiklid 4 ja 13 - Maksejõuetusmenetlus - Kahjustav tegevus - Hagi, milles nõutakse enne maksejõuetusmenetluse algatamist tehtud maksete tagastamist - Selle liikmesriigi seadus, kus maksejõuetusmenetlus on algatatud - Teise liikmesriigi seadus, mis reguleerib kõnealust toimingut - Seadus, mille alusel ei ole võimalik „tema tegevust mingil viisil vaidlustada” - Tõendamiskoormis))
   (2015/C 406/10)
   Kohtumenetluse keel: soome
   
      Eelotsusetaotluse esitanud kohus
   
   Helsingin hovioikeus
   
      Põhikohtuasja pooled
   
   
      Kaebuse esitaja: Nike European Operations Netherlands BV
   
      Vastustaja: Sportland Oy (likvideerimisel)
   
      Resolutsioon
   
   
               1.
            
            
               Nõukogu 29. mai 2000. aasta määruse (EÜ) nr 1346/2000 maksejõuetusmenetluse kohta artiklit 13 tuleb tõlgendada nii, et selle kohaldamine eeldab, et asjaomast toimingut ei saa juhtumi kõiki asjaolusid arvestades vaidlustada toimingule kohaldatava õiguse alusel (lex causae).
            
         
               2.
            
            
               Seoses määruse nr 1346/2000 artikli 13 kohaldamisega ja juhul, kui kostja, kelle vastu on esitatud toimingu tühiseks tunnistamise hagi, tugineb toimingule kohaldatava õiguse (lex causae) sättele, mille kohaselt on toiming vaidlustatav üksnes selles sättes ette nähtud asjaoludel, peab kostja tuginema nende asjaolude puudumisele ja seda tõendama.
            
         
               3.
            
            
               Määruse nr 1346/2000 artiklit 13 tuleb tõlgendada nii, et väljend „ei ole võimalik tema tegevust mingil viisil vaidlustada” hõlmab lisaks toimingule kohaldatava õiguse (lex causae) maksejõuetusõigusnormidele kõiki kõnealuse seaduse sätteid ja üldpõhimõtteid.
            
         
               4.
            
            
               Määruse nr 1346/2000 artiklit 13 tuleb tõlgendada nii, et kostja, kelle vastu on esitatud toimingu tühiseks tunnistamise hagi, peab tõendama, et toimingule kohaldatav õigus (lex causae) tervikuna ei võimalda seda toimingut vaidlustada. Vastavat hagi läbi vaatav siseriiklik kohus võib üksnes siis leida, et hageja peab esitama tõendid toimingule kohaldatava õiguse sätte või põhimõtte olemasolu kohta, mille alusel nimetatud toimingut saab vaidlustada, kui see kohus jõuab järeldusele, et kostja kõigepealt – lähtudes tema siseriiklikus menetlusõiguses tavaliselt kohaldatavatest normidest – tegelikult tõendas, et asjaomast toimingut ei saa toimingule kohaldatava õiguse alusel vaidlustada.
            
         
      (1)  ELT C 292, 1.9.2014.